Diari Oficial de la Generalitat Valenciana


Sumari del DOGV 4134, del 23-11-2001 (2001/11472)

Notificació al senyor Ángel Rivas Colmenero. Expedient número S-2000/0380.
--------------------------------------------------------------------------

### Dades del document

Número de DOGV
:   4134

Data del DOGV
:   23-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11617


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Ángel Rivas Colmenero. Expedient número S-2000/0380. [2001/A11115]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (LRJPAC), per mitjà del present edicte es notifica a l'interessat la sanció dictada en l'expedient sancionador, que ha sigut tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes S-2000/0380. Sanció de data 2 d'octubre de 2001, dictada pel director general d'Interior, per la qual s'acorda imposar al senyor Ángel Rivas Colmenero, amb últim domicili conegut a la Sala Pombo, 18 d'Aldehuela Boveda, una sanció de 25.000 pessetes (150,25 euros), ja que el dia 23 de juny de 2000, a les 21.45 hores, en comprovar-se que els cavalls dels picadors de la correguda que se celebrava aqueixa vesprada, a la Plaça de Bous d'Alacant, portaven dos ulls tapats, es van advertir els picadors de l'obligatorietat que els cavalls portaren l'ull esquerre destapat, segons el que disposa l'article 72.2 del Reglament Taurí. Quan van iniciar l'entrada es va verificar l'incompliment de l'advertència, i se'ls va reiterar l'ordre reglamentària que es van negar rotundament a complir-la, infringint amb això l'article 15.s de la Llei 10/1991, de 4 d'abril, sobre potestats administratives en matèria d'espectacles taurins.
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que no esgota la via administrativa, podran les persones interessades interposar recurs d'alçada, en el termini d'un mes a comptar des de l'endemà a aquell en què tinga lloc la seua notificació, davant de l'òrgan superior jeràrquic d'aquell que va dictar aquest, el conseller de Justícia i Administracions Públiques, de conformitat amb el que establix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjuí que s'utilitze qualsevol altra via que es considere oportuna.
  
En el cas que no faça ús del seu dret a recórrer, en el termini anteriorment indicat, haurà de fer efectiva la multa utilitzant els impresos a arreplegar en aquestes oficines, passeig del Doctor Gadea, número 10, 03637 Alacant, en qualsevol de les entitats col·laboradores que en el citat imprés consten, de conformitat amb el que establix el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Ordre de 26 de febrer de 1993, que desenvolupa l'esmentat decret, i remetre a les referides oficines l'exemplar corresponent de l'administració.
  
Se li advertix que, si no l'abona en el dit període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedix el present edicte.